《留题灵岩寺》
宋代·卞育

屈指数四绝，四绝中最幽。
此景冠天下，不独奇东州。
夜月透岩白，乱云和雨收。
甘泉泻山腹，圣日穿岩头。
大暑不知夏，爽气常如秋。
风高松子落，天外钟身浮。
祖师生郎石，古殿名般州。
人巧不可至，天意何所留。
老僧笑相语，兹事常穷求。
移出蓬莱岛，等吾仙子游。

作者简介：卞育，济阴（今山东曹县西北）人。哲宗元祐间为济南从事（清道光《长清县志》卷之末下）。